**ՏԵՂԵԿԱՆՔ-ՀԻՄՆԱՎՈՐՈՒՄ**

**§Գույք հետ վերցնելու և ամրացնելու մասին¦ Հայաստանի Հանրապետության կառավարության որոշման նախագծի ընդունման**

 **1. Իրավական ակտի ընդունման անհրաժեշտությունը**

 Որոշման նախագծի ընդունումը պայմանավորված է Հայաստանի Հանրապետության արտակարգ իրավիճակների կանոնադրական գործառույթների շրջանակներում խնդիրները լուծելու նպատակով անհրաժեշտ տրանսպորտային ռեսուրսները համալրելու անհրաժեշտությամբ:

 **2. Ընթացիկ իրավիճակը և խնդիրները**

Սյունիքի մարզի փրկարարական ծառայության իրականացումն առավել արագ և արդյունավետ կազմակերպելու նպատակով, բարձր լեռնային և բարդ կլիմայական պայմաններում առաջ եկող խնդիրները հաղթահարելու նպատակով նպատակահարմար է ՀՀ պաշտպանության նախարարության հաշվեկշռում գտնվող «Ուրալ-432007-31» մակնիշի, կողավոր տեսակի երեքսռնանի ավտոմեքենաները շահագործման տրամադրել Արտակարգ իրավիճակների նախարարությանը:

 **3. Կարգավորման նպատակը և բնույթը**

 Որոշման նախագծի համաձայն նախատեսվում է տրանսպորտային միջոցները ամրացնել Արտակարգ իրավիճակների նախարարությանը, սահմանվում են դրանց փոխանցման հետ կապված հարաբերությունները:

 **4. Լրացուցիչ ֆինանսական միջոցների անհրաժեշտությունը և պետական բյուջեի եկամուտներում ու ծախսերում սպասվելիք փոփոխությունները**

 Որոշման նախագծի ընդունման կապակցությամբ պետական բյուջեում լրացուցիչ ծախսերի կատարման անհրաժեշտություն չի առաջանում: Հայաստանի Հանրապետության օրենսդրությամբ սահմանված կարգով գույքի պետական գրանցումը (հաշվառումը)՝ դրանց հետ կապված ծախսերը կիրականացվեն Հայաստանի Հանրապետության արտակարգ իրավիճակների նախարարության հաշվին:

 **5. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ**

Որոշման նախագիծը կապված չէ ռազմավարական կամ ոլորտային այլ փաստաթղթերի հետ: